Berlingske Tidende, 1835-01-08
Paris, den 28de December. – Naar Moniteuren hidindtil bekjendtgjorte en Benaadelse eller Straffeformildelse, kunde man ofte være sikker paa, at den Vedkommende var en Tyr eller anden simpel Forbryder. De politiske Forbrydere have hidindtil ikke havt Grund til at glæde sig over slige Velgierninger. Rigtignok blev den, mod flere Deeltagere i Juni-Opstanden udtalte Dødsdom i nogle Tilfælde forandret til Fængsel paa Livstid, og i andre til Tvangsarbeide paa Livstid; men denne Formildelse blev i Almindelighed tilskrevet den offentlige Menings bydende Stemme, der nu engang erklærer Dødsstraf for uanvendelig ved politiske Forbrydelser. J Dag indeholder endelig Moniteuren den fuldstændige Benaadelse af et Antal politiske Forbrydere. Man vil erindre sig det ædle Forhold, som de Fangne paa Mont St. Michel udviiste ved den der udbrudte Brand. Dette Forhold bevægede allerede dengang de derværende Øvrighedspersoner til at bønfalde og Benaadelse for dem. Nu har Regjeringen omsider besluttet, at give efter for den fra alle Sider gjentagne Opfordring. Moniteuren indeholder nemlig efterstaaende Brev fra Justitsministeren til Kongen: "Sire Ministeren for det Jndre har ladet mig vide, at de Meddelelser, han han modtaget over den heftige Brand i Mont St. Michels Central=Bygning, Natten fra den 22de til den 23de October, udsige som en Kjendsgierning, at for Vedligeholdelsen af den største Deel af Bygningen, saavelsom af et stort Antal Privat Huse kan man ene og alene takke de Menneskers hurtige og modige Hjelp, der ved denne Lejlighed støde Øvrigheden bi, og at de fleste politiske Fanger lagde herved den roesværdigste Jver for Dagen. Ministeren for det Jndre er af den Mening - og jeg deler den med ham – at Regjeringens Værdighed og Retfærdighed fordre, at yde dem Anerkjendelse af deres udviiste Tjenester, der stige i Værd formedelst deres Stilling; og at tildele de Fanger, der have udviist den største Jver og Mod, en velfortjent Belønning ved Deres Majestæts Naade. En medfølgende Liste indeholder Navnene paa 27 Fanger. Blant disse ere Vallot og Forthom de eneste, for hvilke jeg, i Betragtning af deres lidenskabelige politiske Grundsætninger, ej troer at burde bede om en fuldstændig Benaadelse. Paa den anden Side er der, som en Undtagelse, tvende Jndivider, Hassenfratz og Poupet, paa Listen; endskjøndt disse, formedelst Omstændigheder, der laae udenfor deres Villies Virkekreds, ej vare istand til at yde Hjelp ved hiin Lejlighed. (Undertegnet.) Pertil. (Billiget) Ludvig Philip. – Derpaa følger Listen paa de Benaadede. Blandt disse ere til Deeltagere i Opstanden den 5te og 6te Juni 1832, der blive fuldkomment benaadede, og de tvende ovennævnte, Vallot og Forthom, hvis respective otteaarige og evige Fængselstraf formildes til tvende og fire Aar. Blandt de Benaadede savner man imidlertid flere Notabiliteter fra Juni-Urolighederne, der ligeledes vare paa Mont St. Michel da Branden indtraf, og hvis Opførsel netop dengang blev roest paa det høieste af Oppositions-Pressen, Formodentlig have deres politiske Anskuelser syntes at være af en saadan Natur, at man ikke engang kunde tildeele dem nogen Formildelse i Straffen. De øvrige Benaadede bestaae af sex Deeltagere i de carlistiske Uroligheder i Rue des Provaires, fra Januar 1832, og af elleve Medskyldige i de vestlige Provindsers Uroeligheder, saa at Carlismen har sytten, og Republicanismen tolv Benaadede.